नई दिल्‍ली: सुनील ग्रोवर ने मंगलवार को अपने इंस्‍टाग्राम पर एक ऐसा फोटो पोस्‍ट किया है जिसका सीधा तो नहीं लेकिन कुछ न कुछ कनेक्‍शन कपिल शर्मा से हुई उनकी फ्लाइट की लड़ाई से हो सकता है. अक्‍सर अपने फैन्‍स के साथ सोशल मीडिया के माध्‍यम से संवाद करने वाले सुनील ग्रोवर ने अपने इंस्‍टाग्राम अकाउंट पर एक ऐसा फोटो पोस्‍ट किया है जिसमें सुनील ग्रोवर का चेहरा नजर आ रहा है और उनके जूते ब्‍लर (धुंधले) हैं लेकिन फिर भी सुनील ने अपने इस फोटो का कैप्‍शन दिया है, 'जूते का नंबर यूएस 10.' वैसे इस फोटो में ऐसा कुछ नहीं है लेकिन सुनील ग्रोवर के कैप्‍शन ने इस जूते का कनेक्‍शन ऑस्‍ट्रेलिया से लौटते वक्‍त फ्लाइट में हुए उनके झगड़े से बना दिया है.